විශ්වවිද්‍යාලයේ අද පැවති මාධ්‍ය හමුවකට එක්වෙමින් ඔහු කියා සිටියේ නවක වදය නවත්වන ලෙස දිගින් දිගටම මහා ශිෂ්‍ය සංගමයෙන් කළ ඉල්ලීම් නොතකා හැරීම මත එවැනි තීරණයක් ගත් බවයි.විශ්වවිද්‍යාලවලින් නවක වදය තුරන් කිරීම සදහා පොදු රාජ්‍ය මණ්ඩලයේ විශ්වවිද්‍යාල සංගමය විශ්වවිද්‍යාල ප්‍රතිපාදන කොමිෂන් සභාව සහ ශ්‍රී ලංකාවේ සියලූ විශ්වවිද්‍යාලවල උපකුලපතිවරුන් එක්ව තීරණයක් ගෙන ඇති බවයි උපකුලපතිවරයා වැඩිදුරටත් සදහන් කළේ.විශ්වවිද්‍යාලවල සිදුවන නවක වදය සම්බන්ධයෙන් පරීක්ෂණ සිදුකිරිමට පැමිණෙන ලෙස සියලූ කාන්තා සංවිධාන නීතීඥ සංගම් සහ මානව හිමිකම් සංවිධානවලට තමන් ආරාධනා කරන බව ද ඔහු කියා සිටියා.කෙසේ වෙතත් විශ්වවිද්‍යාලයේ අධ්‍යයන කටයුතු යළි ආරම්භ කිරීම සම්බන්ධයෙන් ලබන අගහරුවාදා රැස්වන විශ්වවිද්‍යාල පාලක සභාවේදී තීරණය කරන බවයි උපකුලපති ජ්‍යෙෂ්ඨ මහාචාර්ය සුනන්ද මද්දුම බණ්ඩාර සදහන් කළේ.අදාළ සිසුවියට නවක වදය ලබාදීමේ සිද්ධිය සම්බන්ධයෙන් එම විශ්ව විද්‍යාලයේම සිසුන් තුන්දෙනෙකු සහ සිසුවියන් 04 දෙනෙකු පසුගියදා අත්අඩංගුවට ගෙන රක්ෂිත බන්ධනාගාරගත කෙරුණා.